**Referat fra generalforsamling i Grundejerforeningen Strandholm d. 5. oktober 2020**

Sted: Lille Friheden Aktivitetssal 1-3

Referat skrevet af: Taina Kramhøft, Strandholms Alle 2A

I starten blev der noteret hvem som var til stede. I alt 23 parceller var repræsenteret.

1. Dirigent: Taina Kramhøft
2. Bestyrelsens beretning:
	* Jan Jensen fortalte, at sidste det referat fra et møde i grundejerforeningen som Jan har, er fra 2013. Siden har der ikke rigtig været nogen aktivitet, og foreningen blev lukket ned fordi der var så få fremmødte og ikke rigtig nogen aktivitet
3. Fremlæggelse af regnskab:
	* Foreningen har 100.000 kr. på en konto i Danske Bank, det er både kontanter og obligationer
	* Det er Jan som står som kontaktperson til kontoen, men kan ikke hæve pengene selv
	* Ifølge hvidvaskningslovgivning behøver grundejerforeningen et CVR-nummer samt en bestyrelse før Danske Bank kan give adgang til pengene
4. Valg af bestyrelse:
	* Jan Jensen, Strandholms Alle 32
	* Preben Scheel, Strandholms Alle 38
	* Charlotte Nordman, Strandholms Alle 29
	* Taina Kramhøft, Strandholms Alle 2A
	* Kathrine Øgendahl, Strandholms Alle 5A

Suppleanter:

* + Jørgen Vium Olesen, Strandholms Alle 50A
	+ Sabina Persson, Perlevej 32

Der blev spurgt til, hvad bestyrelsens arbejde går ud på. Noget af det sidste som bestyrelsen arbejdede på før lukning var at få vejbump på Strandholms Alle samt noget gadebelysning. Der var 0 kr. i kontingent, så der var ret lidt regnskab. Der blev holdt en fest på Charlottes grund, hvor der blandt andet var en stor gril som foreningen har. Den står nu hos tidligere formand Henrik i nr. 31, og kan sagtens bruges igen. Vi må ikke lukke Strandholms Alle under en vejfest, da det er en redningsvej. Der har også været holdt en fastelavnsfest i Lille Friheden.

1. Revisor:
	* Ulla Christensen, Strandholms Alle 56

Suppleant:

* + Ida Bendsen, Strandholms Alle 4
1. Kontingent: vi fastholder 0 kr. indtil videre, da grundejerforeningen har penge pt
2. Indkomne forslag:
	1. Genaktivering af grundejerforeningen blev vedtaget enstemmigt.

John Pedersen informerede om, at der står 21.000 kr. på en konto knyttet til ham hos Danske Bank, som han ikke må hæve penge på, men må hæve, hvis han får underskrift fra Jan Jensen. Jan kender kun til to andre konti, ikke den. Hanne kigger på det sidste regnskab og siger, at der står at vi har 3 konti hos Danske bank. Dette vil bestyrelsen kigge nærmere på.

* 1. Spørgsmål om bemyndigelse til bestyrelsen om at kvittere for aflysning af ældre servitutter på nr. 38-40: Tonny og Preben forklarer, at grunden blev købt i 2006. Det har været en giftgrund, men er nu blevet renset og er godkendt til bebyggelse. I 2008 er der blevet vedtaget en lokalplan for grunden, som tillader 14 rækkehuse på grunden. Men det blev senere opdaget, at der ligger en servitut fra 1924 i vejen for at starte byggeriet. Grundejerforeningen har mulighed for at aflyse servitutten, sådan at byggeriet kan komme igen. En anden mulighed ifølge Tonny og Preben er, at de tager sagen videre med kommunen, men det vil forsinke sagen yderligere. Flere beboere stiller spørgsmål til Tonny og Preben, og nogle ønsker at se servitutten før de vil give en bemyndigelse til bestyrelsen. Tonny og Preben har ikke servitutten med, så det var ikke muligt at læse dem der. Der blev stemt, og vedtaget at bestyrelsen får bemyndigelsen, 20 var for og 3 imod. Bestyrelsen afgør så, om de vil give tilladelse til, at servitutten aflyses. Da flere beboere som ikke er med i bestyrelsen ønsker at læse servitutten før beslutningen tages, blev det aftalt, at Tonny sender en e-mail med servitutten samt en nutidig ”oversættelse” af den til Taina senest d. 6/10 og hun sender den videre til alle fremmødte på generalforsamlingen. Hvis man har kommentarer, som man ønsker at bestyrelsen tager i betragtning, skal de sendes til Taina senest d. 20/10. Hanne og John har ikke e-mail, så de kan få den på print.
1. Forslag til vejfest: mange ønsker en vejfest. Pga. Covid-19 må vi nok vente lidt med at arrangere noget, men forslag til fester kan sendes til bestyrelsen. Vi håber i hvert fald på en fest til sommeren 2021.
2. Eventuelt:
	* Vi talte lidt om halloween, at nu har sundhedsmyndighederne jo anbefalet at man ikke går fra dør til dør pga. Corona. Men ellers er det en kendt kutyme, at hvis man har en græskar med lys i ved hoveddøren, er det er tegn på at man er ”med i legen” og vil gerne give slik, så børnene ved, hvor de gerne må banke på
	* Bestyrelsen konstituerer sig selv, og sender en besked om rollefordelingen (primært hvem som bliver formand og kasserer)
	* Bestyrelsen sender et referat ud fra dagens møde
	* Foreningen har haft en hjemmeside tidligere, den kan åbnes igen ved behov
	* Vi talte om vi burde have en Facebook gruppe, hvor man kunne nemmere kommunikere med hinanden. Vi kom frem til, at det måske ikke er en god idé nu, da det vil udelukke en del beboere, som ikke bruger Facebook
	* Bestyrelsen sendte en liste rundt i lokalet, som alle skrev deres e-mail på (udover de et par stykker som ikke har en e-mailadresse). Bestyrelsen håber fremover, at der kun vil blive sendt e-mails med information til foreningen i stedet for fysisk post, da der er ca. 100 parceller så det tager både tid og penge at printe og dele ud til alle. Dem der ikke har en e-mailadresse vil stadig kunne få et print